《汶上蚤行次朱半石韵 其一》
明代·赵应元

邂逅双龙合，驱驰几夜霜。风高人力怯，春迅雁声忙。

萍迹犹宗国，葵心已帝乡。不堪频着辔，月色正微茫。

作者简介：赵应元，字葆初，一字肖鹤。新会人。明神宗万历二十三年（一五九五）进士。初令无锡，擢虞部主事，晋郎中。会奉使易州，取道归省，寻卒。有《栖玄集》、《史粹》、《葩经》、《至言》等书。清温汝能《粤东诗海》卷四二、道光《新会县志》卷九有传。